**อาสาสมัครป้องกันภัยฝ่ายพลเรือน (อปพร.) เทศบาลเมืองหนองปรือ**

**หลักการและเหตุผล**

       อาสาสมัครป้องกันภัยฝ่ายพลเรือน เป็นกลไกสำคัญขององค์กรปกครองส่วนท้องถิ่น ในการดำเนินกิจกรรมตามอำนาจหน้าที่ในการช่วยเหลือและบรรเทาสาธารณภัย ซึ่งปัจจุบันเป็นที่ปรากฎชัดเจนว่าผลของภาวะโลกร้อนและสภาพอากาศที่เปลี่ยนแปลงรวมถึงพฤติกรรมของมนุษย์ การขยายตัวของบ้านเมือง และความเจริญเติบโตทางวัตถุ ทำให้สาธารณภัยอาจเกิดขึ้นได้ตลอดเวลา เพื่อสร้างความมั่นคง ปลอดภัย ลดการสูญเสียชีวิตและทรัพย์สินของประชาชน อีกทั้งเป็นการส่งเสริมสนับสนุนและพัฒนาศักยภาพการปฏิบัติหน้าที่ของอาสาสมัครป้องกันฝ่ายพลเรือน จึงจัดทำโครงการประชุมเชิงปฏิบัติการอาสาสมัครป้องกันภัยฝ่ายพลเรือนขึ้น

**การดำเนินงาน**

๑.จัดเตรียมแผนการดำเนินกงานให้สอดคล้องตามขอบเขตภารกิจและหน้าที่

๒.จัดประชุมเชิงปฏิบัติการอาสาสมัครป้องกันภัยฝ่ายพลเรือน

๓.จัดหาวิทยากรหรือผู้ทรงคุณวุฒิจากองค์กรภาครัฐภาคเอกชน มาบรรยายให้ความรู้ตามหัวข้อวิชาที่เกี่ยวข้องและนำ อปพร. ไปศึกษาดูงานนอกสถานที่

**ผลที่ได้รับ**

๑. เทศบาลเมืองหนองปรือ มีกำลังสนับสนุนช่วยเหลือด้านสาธารณภัยจากอาสาสมัครป้องกันภัยฝ่ายพลเรือน

๒. ลดการสูญเสียชีวิต และทรัพย์สินของประชาชน

๓. สมาชิกอาสาสมัครป้องกันภัยฝ่ายพลเรือน ให้ความรู้ ความสามารถ และมีศักยภาพในการช่วยเหลือประชาชน หน่วยงานราชการ และสังคมได้อย่างมีประสิทธิภาพ

๔. สมาชิกอาสาสมัครป้องกันภัยฝ่ายพลเรือนมีความพร้อมสามารถปฏิบัติหน้าที่ได้ถูกต้อง รวดเร็ว

**แนวทางพัฒนาในอนาคต**

  จัดโครงการประชุมเชิงปกิบัติการให้มากยิ่งขึ้นเพื่อต่อยอดความรู้ ความสามารถในการปฏิบัติงานของ อปพร. และจัดหาวิทยากรจากหน่วยงานต่างๆ เพื่อเพิ่มพูนความรู้และแลกเปลี่ยนข้อมูลให้แก่ อปพร. เทศบาลเมืองหนองปรือ

**ปัจจุบันมีการฝึกอบรม  ทั้งหมด  7 รุ่น**

เริ่มฝึกอบรม รุ่นแรก ในปี 2547

ประธานคนแรก คือ นายสะอาด  ศรีใส

ประธานคนปัจจุบัน ปี 2562 คือ นายชลอ  ทองแป้น

**ตำแหน่งคณะกรรมการประสานงานศูนย์ อปพร.เทศบาลเมืองหนองปรือ**

๑.  นายชลอ  ทองแป้น                      ประธานกรรมการ

๒.  นายสมบัติ  พงษ์คำบรรณ                รองประธานกรรมการ

๓.  นายมานิตย์  แพทย์ประสิทธิ์            เหรัญญิก

๔.  นายสุนทร  ประเสริฐสีหนาท            เลขานุการ

๕.  นายสง่า  ยุทธนาวา                      กรรมการ

๖.  นายซัน  ยุทธนาวา                       กรรมการ

๗.  นายประโยชน์  พุ่มศรี                    กรรมการ

๘.  นายชลชัย  อินทร์พิทักษ์                 กรรมการ

๙.  นายอำภู  ขัตติยะ                        กรรมการ

๑๐. นายอภิสิทธิ์   สุคนธมาลี                กรรมการ

๑๑. นายพินิจ   เทพพิทักษ์                  กรรมการ

๑๒. นายแสงมงคล  พิสิทต์                   กรรมการ

๑๓. นายเฉลิมศักดิ์  อธิการนนท์             กรรมการ

๑๔. นางสาวจำปี  ประทุมเนตร               กรรมการ

๑๕. นายพิชิต   แก้วพร                        กรรมการ

โดยให้คณะกรรมการประสานงานศูนย์ อปพร. เทศบาลเมืองหนองปรือ มีหน้าที่ในเขตพื้นที่ ดังนี้

๑. ช่วยเหลือ ศูนย์ อปพร. ในการประสานงานกับสมาชิก อปพร.

๒. ร่วมกันจัดสวัสดิการ และกิจกรรมส่งเสริมความสัมพันธ์อันดีในหมู่สมาชิก อปพร.

๓. สนับสนุนการดำเนินการให้เป็นไปตามหลักเกณฑ์ วิธีการ และ แนวทางที่คณะกรรมการอำนวยการศูนย์ อปพร. จังหวัด กำหนด

๔. ปฏิบัติการอื่นตามที่ผู้อำนวยการศูนย์ อปพร. มอบหมาย